529 



longiores, convexi, lateribus late rotundati, non marginati; 

 impressiones musculares oblongæ. 



Pedes breves, ambulatorii, rasorii, femoribus infra, trochan- 

 teribus tibiisque sub apicem duplici serie spinosis, spinisbreviori- 

 bus. Coxæ conicæ, longiores quam crassiores vix duplo, scrobe 

 femorali amplo, utrinque parcius setoso; trochanteres coxis 

 duplo breviores; femora compressiuscula, coxis plus quam 

 dimidio breviora iisque dimidio pæne humiliora; tibiæ obconicæ, 

 femoribus vix duplo breviores iisque vix duplo humiliores; 

 tarsi cylindrici , longitudine tibiarum sed iis duplo pæne 

 tenuiores. Ungulæ leviter incurvæ, compressiusculæ, æquales, 

 tarsis vix duplo breviores. 



Abdomen capite cum thorace tertia parte longius, fusi- 

 forme, convexum, latitudine media transversum metathoracem 

 æquante; incisuræ levius impressæ; pleuræ late rotundatæ. 

 Scuta dorsi convexiuscula, transversa, lateribus manca, recta, 

 non marginata, angulis obtusis; impressiones musculares pro- 

 fundiores, rotundatæ. Annulus analis crassus, conicus, annulo 

 nono dimidio longior. 



Cerci fixi, basi nonnihil distantes, annulo nono duplo et 

 dimidia parte longiores, graciles, subrecti, apice attenuati, 

 tuberculis setiferis productis nodosi. 



Larva fusiformis, capite latitudinis ferme annuli octavi 

 abdominis, convexa, pallida. Caput fusce ferrugineum, clypeo 

 mandibulisque nigrescente marginatis; area media epistomatis 

 fusce bimaculata; tempora sæpius fusce variegata. Scuta 

 omnia dorsi flavescentia; præterga et postterga omnia fusces- 

 cente ferruginea, spisse striatula. Caput et scuta thoracica 

 dorsi nitida, crebro minutissime reticulosa; scuta dorsi ab- 

 dominis sericeo nitentia, reticulatione evidentiore. Setæ cor- 

 poris parciores, breviores, graeillimæ. 



Hab. lucifuga in litoribus maris sabulosis, sale impræg- 

 natis, maris fluctibus expositis. 



